Diari Oficial de la Generalitat Valenciana


Sumari del DOGV 2110, del 24-09-1993 (1993/829264)

RESOLUCIÓ de 25 de juny de 1993, de la Direcció General de Treball, per la qual es disposa el registre i publicació del conveni col.lectiu per al personal laboral de la Confederació Sindical de CC.OO del País Valencià.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2110

Data del DOGV
:   24-09-1993

Secció del DOGV
:   ALTRES DISPOSICIONS

Número del document
:   1993/829264


Data del document
:   25-06-1993

Organisme emissor
:   Conselleria de Treball i Afers Socials

Tipus de document
:   Resolució

Resolució de 25 de juny de 1993, de la Direcció General de Treball, per la qual es disposa el registre i publicació del conveni col.lectiu per al personal laboral de la Confederació Sindical de CC OO del Pais Valencià.  
Vist el text articulat del conveni col·lectiu per al personal laboral de la Confederació Sindical de CC OO del País Valencià, subscrit el dia 1 de juny de 1993, d'una part per la representació de l?empresa i d'altra per la representació dels treballadors, presentat davant aquesta Direcció General de Treball el dia 18 de juny de 1993, i d'acord amb el que disposa l'article 90, apartats 2 i 3 de la Llei 8/1980, de 10 de març, Estatut dels Treballadors, i en el Reial Decret 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball resol:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la comissió negociadora, i dipòsit del text original del Conveni.  
Segon  
Disposar-ne la publicació al Diari Oficial de la Generalitat Valenciana.  
València, 25 de juny de 1993.- El Director General de Treball: Eduard Montesinos i Chilet.  
Conveni col·lectiu per al personal laboral   
de la Confederació Sindical de CC OO   
del País Valencià  
ALACANT - CASTELLO - VALENCIA  
CAPITOL I   
Disposicions generals  
Article 1. Ambit d'aplicació funcional i territorial  
Aquest conveni estableix i regula les normes amb què s'han de regir les condicions de treball del personal assalariat no sindicalista dins de l'estructura organitzativa de les CC OO del PV, i per tant, es troben afectats per aquest conveni les següents organitzacions:  
Territorials: Confederació Sindical de CC.OO del PV i totes les unions comarcals i delegacions locals de l?àmbit del País Valencià.  
De rama: federacions i sindicats comarcals i locals de l?àmbit del PV.  
Article 2. Ambit personal  
Les seues normes són d'aplicació a tots els treballadors que presten serveis en qualsevol de les organitzacions territorials o de rama de la central sindical de CC OO del PV, se n'exceptuen expressament aquelles persones que tinguen la condició de sindicalista.  
Article 3. Vigència i duració  
Aquest conveni entrarà en vigor el dia de la firmà i la seua duració s'estendrà fins al 31 de desembre de 1993, independentment que els efectes econòmics seran retroactius des de l'1 de gener de 1993.  
Conclosa la seua vigència, quedarà denunciat automàticament, sense perjudici de mantenir en vigor tot el seu contingut, tant normatiu com d'obligació, fins a la negociació d'un nou conveni.  
Article 4. Comissió d'interpretació i vigilància  
En compliment de l'acord s'estableix per a la interpretació del conveni una comissió paritària, que estarà forinada per tres representants dels treballadors i tres representants de l'empresa, que es relacionaran. Abans es nomenarà un president.  
El domicili d'ambdues representacions a tots els efectes serà:  
Confederació Sindical de CC OO del PV, plaça Nàpols i Sicília, 5.46006 - València  
Aquesta comissió paritària actuarà col·legiadament:  
- En les reunions de la comissió paritària podran assistir, amb veu però sense vot, els assessors que les parts designen en cada cas.  
- Aquestes reunions seran convocades amb un ordre del dia establert anteriorment, a fi de solucionar els problemes que sorgesquen, tantes vegades com calga.  
- La comissió es reunirà a instància de qualsevol de les parts, en el termini de quinze dies, amb convocatòria feta per escrit tot especificant-hi l'ordre del dia i alçant-ne acta en cada reunió.  
Article 5. Legislació aplicable.  
En allò no previst en aquest conveni col·lectiu són d?aplicació també per a aquesta empresa l'ordenança laboral per a oficines i despatxos, encara que aquesta fóra derogada, i sense perjudici d'acord o acords que la substituesquen.  
Article 6. Garantia «ad personam»  
Es respectaran aquelles situacions personals que amb caràcter global excedesquen del que s'ha pactat en aquest conveni, i es mantindran estrictament «ad personam».  
CAPÍTOL II   
Organització pràctica del treball  
Classificació del personal - Contractació - Ascensos   
Cessaments i formació professional  
Article 7. Organització pràctica del treball  
Per a l?organització pràctica del treball caldrà consultar els treballadors afectats i el comitè d'empresa, i es tractarà d'arribar a un acord amb l?executiva respectiva, de manera que l?elaboració de les mesures organitzatives s'enriquesquen amb la màxima participació que la seua aplicació trobe el màxim suport.  
Per a la modificació de les condicions de treball se seguirà el que es disposa amb caràcter general en l?Estatut dels Treballadors (Llei 8/89, art 41).  
Article 8. Categories professionals  
Les parts adquireixen el compromís ferm i seriós de dur a cap la reclassificació, iniciada el 1992, per a tots els treballadors i sense cap subjecció econòmica prèvia, que es durà a terme dins de l'any 1993, d'acord amb el nomenclàtor de categories vigent i segons les funcions que es definesquen de comú acord per les parts.  
1. Les categories professionals es classificaran en funció del treball efectivament realitzat.  
2. La classificació professional competeix a la comissió de classificació i es realitzarà d'acord amb el nomenclàtor de categories que fixa aquest conveni. La comissió estarà composta per tres representants de la comissió executiva i altres tres del comitè, els quals hi podran actuar amb assessors.  
3. Aquells treballadors que a la firma d'aquest Conveni exercesquen funcions corresponents a les de qualsevol de les categories definides en aquest conveni, per a les quals es requeresca una titulació especifica, quedaran equiparats a aquesta, encara que no posseesquen el títol requerit, sempre que demostren i que s'acredite que han exercit aquestes funcions durant els períodes establerts en l'art. 23.1 del E.T.  
L'esmentada comissió emetrà l'informe preceptiu en el termini de 15 dies des que ho sol·licite qualsevol treballador. L'esmentat informe tindrà caràcter no vinculant. Aquest informe es traslladarà a la comissió executiva, la qual contestarà en el termini d'altres 15 dies. La comissió de classificació intervindrà també en el cas de noves contractacions.  
La intervenció de l'esmentada comissió serà sense perjudici de la utilització per part dels treballadors del procediment legal en matèria de classificació professional.  
Article 9. Contractacions  
En el supòsit que es necessite ocupar un lloc de treball de qualsevol de les categories (totes incloses en l'annex I), es realitzarà mitjançant convocatòria pública anunciada en els locals del sindicat amb ressenya de les característiques, condicions i requisits d'aquest.  
Es constituirà una comissió de selecció de la qual formarà part amb veu però sense vot,, en tot el procés, un membre del comitè d'empresa. Serà aquesta comissió l?encarregada d'establir els criteris i la realització de les proves de selecció.  
En tot el procediment de selecció s'estarà sotmés als criteris de publicitat, objectivitat i igualtat, i s'hi arbitraran els mecanismes que les garantesquen.  
Article 10. Ascensos, acoblaments i promocions.  
1. En cas de produir-se vacant o lloc de nova creació, abans de oferir-se en concurs d'ascens, promoció interna o nova contractació, s'oferirà la plaça de què es tracte per ser ocupada entre aquells treballadors en actiu, fixos i/o eventuals, amb més de 12 mesos d'antiguitat, que posseesquen idèntica categoria a la que es pretenga ocupar, i s'adjudicarà la plaça corresponent a aquells sol·licitants que acrediten major antiguitat en el indicat i subsidiàriament, en cas d'empat, a favor dels de més edat.  
2. Les vacants no ocupades com a conseqüència de l'aplicació de l'apartat anterior s'oferiran per a la promoció interna als treballadors en actiu, fixos i/o eventuals, d'inferior categoria i amb una antiguitat igual o major de 12 mesos i que complesquen els requisits del lloc, que acreditaran en prova i concurs restringit, on participarà, per garantir-hi l?objectivitat, una representació dels treballadors.  
Quant als criteris de prioritat, a més del ja esmentat d'antiguitat seran:  
- Els treballadors pertanyents al departament on s'haurà produït la vacant o lloc de nova creació.  
- Resta de treballadors del centre.  
S'estableix el dret preferent a favor d'aquells treballadors/es amb jornada parcial per ocupar vacants a jornada completa, de la mateixa categoria professional, en l?àmbit de la localitat del seu centre de treball.  
En cas de ser sol·licitat per més d'un treballador, hi tindrà preferència el de major antiguitat.  
Article II. Cessaments  
Els/les treballadors/es que vulguen cessar voluntàriament en el servei del sindicat estaran obligats a comunicar-ho, tret dels supòsits d'urgència justificada i complir els següents passos de preavís:  
- Quinze dies por al personal especialitzat i qualificat.  
- Un mes per al personal administratiu.  
- Tres mesos per al personal tècnic.  
Article 12. Formació professional i promoció.  
- Clàusula d'adhesió a l'Acord Nacional de Formació Professional Contínua (ANFPC):  
Les parts firmants d'aquests acord s'adhereixen al ANFPC, subscrit per les confederacions empresarials i sindicals el 16 de desembre de 1992 i inscrit i publicat el 25 de febrer de 1993.  
Esperen així desenvolupar accions conjuntes d'acord amb el que disposen els articles 4, 19, 22, 52 i 64 del E.T. i el ja esmentat conveni. Aquestes accions seran finançades amb càrrec al fons de formació professional, d'acord amb els procediments establerts o que s'establiran durant el període de la seua vigència.  
- Permissos especials:  
Els/les treballadors/es que cursen estudis tindran dret al gaudi de permís retribuït per exàmens, si avisen amb una antelació mínima d'una setmana i justifiquen la seua participació en aquests. Així mateix, els qui cursen amb regularitat estudis per a l?obtenció d'un títol acadèmic i professional se'ls facilitarà la possibilitat de triar torn de treball si aquest fóra el règim instaurat. Així mateix, podran sol·licitar permisos no remunerats per a la preparació d'exàmens, que els seran concedits segons les possibilitats de manteniment dels distints serveis i mai per un temps inferior a un mes.  
- Plans de formació.  
Es fomentarà per part de la direcció del sindicat, sufragant-ne les despeses, cursos de formació i reciclatge per al personal. Aquests cursos s'establiran de mutu acord amb els representants del personal anualment, estudiant el seu pressupost i tenint en compte la planificació temporal.  
CAPÍTOL III   
Jornada de treball - Horari - Vacances   
Permisos i excedències  
Article 13. Jornada de treball  
La jornada de treball, l'horari i les altres condicions relatives a aquests, es regularan en cada cas per les legislacions legals vigents.  
Es convé expressament que, durant la vigència d'aquest conveni, la jornada de treball serà de 1.702 hores anuals. Inclòs el temps de 20 minuts diaris de descans.  
La distribució de la jornada anual es realitzarà segons el calendari laboral pactat. Que s'indicarà en el annex III.  
Les organitzacions afectades per aquest conveni laboral hauran de respectar les condicions en matèria de jornada i d'horari. Qualsevol proposta de canvi serà degudament objecte d'informe amb prou antelació, perquè en cas de disconformitat es puga convocar la comissió paritària del conveni.  
Quant a jornada i a horari de treball d'advocats, assessors i economistes, s'hi seguirà la màxima flexibilitat per esguard del funcionament del treball d'aquests, on primarà la responsabilitat de les seues funcions sobre el compliment estricte d'un horari, tot garantint-hi en tot cas, els dies i hores de consulta establerts en els sindicats.  
Article 14. Vacances  
Els treballadors/es compresos en aquests conveni disposaran de les vacances anuals retribuïdes de 31 dies naturals. A fi que els locals del sindicat romanguen ininterrompudament oberts, s'hi establiran, de mutu acord entre els/les treballadors/es i els organismes sindicals competents, un calendari de toms de vacances tenint en compte els següents criteris:  
a) Es procurarà que la major part dels companys/es prenguen les vacances en el mes d'agost, puix que aquest és el de menor activitat sindical, i aquestes es fixaran si més no amb tres mesos d'anticipació al seu gaudi.  
b) En cas que algun company/a necessite prendre les vacances fora del període establert, es procurarà atendre les seues necessitats en la mesura que el seu lloc de treball ho permeta.  
c) Les vacances es retribuiran a raó de salari real, contractual o pactat.  
d) Les vacances no es podran iniciar en dissabte ni diumenge.  
e) Les treballadores que per necessitat de l'empresa no hauran pogut gaudir les seues vacances abans o després d'una baixa maternal, en el mateix any, les podran gaudir l'any següent.  
f) La situació de ILT, derivada de malaltia o d'accident greu, interromprà o suspendrà el gaudi de les vacances i el/la treballador/a afectat/ada conservarà el dret a un nou assenyalament una vegada produïda la situació d'alta.  
Article 15. Permisos retribuïts  
Els/les treballadors/es, si avisen amb la possible antelació tindran dret a permisos retribuïts en els següents casos:  
a) Per mort de cònjuge o fills, 3 dies naturals.  
b) Per malaltia greu o mort de parents fins al 2n. grau de consanguinitat o d'afinitat, 2 dies naturals.  
c) Per naixement de fills, 2 dies naturals.  
d) En cas de matrimoni de fills o germans, 1 dia natural.  
e) Dues hores diàries, que se podran dividir en dues parts, per a l'alimentació del fill durant els nou mesos posteriors al naixement, que es concedirà indistintament al pare o a la mare, sempre que ambdós treballen, i que no podrà ser gaudit simultàniament pels dos.  
f) En cas de matrimoni o de decisió formal adoptada per la parella de viure en comú, 15 dies naturals. No es podrà reincidir en el gaudi del permís per aquest concepte fins passàts cinc anys d'empadronament comú.  
g) Pel temps necessari en els casos d'assistència a consulta mèdica, amb la presentació del corresponent justificant.  
h) Pel temps necessari per al compliment d'un deure públic, personal i de caràcter inexcusable, sempre que es presente el subsegüent justificant.  
i) Tots aquells/es treballadors/es que tinguen al seu càrrec un/a fill/a menors d'edat disposaran del temps indispensable per acompanyar-lo a la consulta mèdica degudament justificada.  
j) Pel temps imprescindible per a la preparació al part i per prescripció facultativa.  
k) Els treballadors afectats per toxicomania o alcoholisme tindran un permís retribuït pel temps que requeresca seguir un tractament prescrit, sempre en el cas que no li siga reconeguda la ILT.  
Els casos b- c), en cas de desplaçament, 2 dies més.  
Article 16. Excedències i permisos sense sou.  
1. El treballador/a, amb si més no un any d'antiguitat en l'empresa, tindrà dret a situar-se en excedència per un termini no menor d'un any i no major de cinc, amb la conservació del lloc de treball.  
Aquest dret sols es podrà exercir altra vegada pel mateix treballador si han transcorregut 4 anys des del final de l'anterior excedéncia.  
2. Per cursar estudis per un temps superior a un any i inferior a 5 anys. Aquest període sols podrà ser exercit per altra vegada pel mateix treballador/a si han transcorregut 4 anys des del final d'altra excedència, ja siga voluntària o especial.  
3. Quan concórreguen circumstàncies de malaltia greu de llarga duració o defunció del cònjuge o familiars compresos en el 1r. grau de consanguinitat i que s'acredite la necessitat d'atendre personalment les conseqüències derivades d'aquelles situacions. Aquesta excedència no serà inferior a 3 mesos ni superior a un any   
4. Quan el cònjuge s'haurà traslladat per raons laborals a un centre de treball fora de la província, on el treballador preste serveis. Aquesta excedència no podrà ser inferior a 6 mesos ni superior a 2 anys.  
Les excedències esmentades no computaran cap antiguitat.  
La comunicació per reintegrar-se al sindicat s'haurà de formular per escrit i amb un mes d'antelació a la data de finalització de l'excedència.  
5. Els qui tinguen un càrrec electiu a nivell provincial, autonòmic, estatal o en el sindicat tindran dret a l'excedència forçosa amb reserva del lloc de treball i al còmput d'antiguitat mentre dure l?exercici del seu càrrec representatiu, i hauran de reincorporar-se al seu lloc de treball dins del mes següent a la data de cessament.  
Excedència per a l'atenció de fills:  
Els/les treballadors/ds tindran dret a sol·licitar una excedència especial amb reserva del lloc de treball per a l'atenció personal i directa de fills menors de 4 anys, tant quan ho siguen per naturalesa com per adopció.  
Quan el pare i la mare treballen, sols un d'ells podrà exercir aquest mateix dret. L'esmentada situació d'excedència no podrà ultrapassar els 3 snys, i es computarà aquest període d'excedència a l'efecte d'antiguitat en el primer any.  
En cas de malaltia greu o dilatada d'un fill/a, es disposarà dels dies necessaris de permís sense sou i caldrà justificar les absències al treball,  
CAPITOL IV   
Condicions econòmiques  
Retribucions - Complement personal d'antiguitat Gratificacions - Pagues extra - Complement de ILT Increment salarial - Clàusules de revisió salarial Bestretes - Dietes i desplaçaments  
Article 17. Retribucions  
Les remuneracions corresponents al personal afectat per aquest conveni són les que figuren en aquest capítol i els seus imports queden reflectits en les taules salarials que figuren en l'annex II.  
Article 18. Complement personal d'antiguitat  
Aquesta no es considerarà com a remuneració econòmica directa i passa a relacionar-se amb dies de vacances anuals.  
A cada trienni correspondran 2, dies de festa fins un màxim de quatre triennis. A aquest efecte es tindrà en compte el reconeixement de l'antiguitat real.  
Article 18.1. Complement addicional.  
Es constituirà un fons econòmic per a 1993, a repartir de forma lineal entre tots els treballadors/es afectats per aquest conveni. El fons es constituirà amb 2.880.000 (dos milions vuit-centes vuitanta mil pessetes).  
Article 19. Gratificacions extraordinàries.  
Tot el personal afectat per aquest conveni percebrà dues mensualitats extraordinàries completes que seran satisfetes, una en la primera quinzena del mes de juny i l'altra en la primera quinzena del mes de desembre.  
El personal que haguera ingressat en el transcurs de l'any o que hi cessarà, se li pagaran les esmentades mensualitats, tot prorratejant el seu import en relació amb el temps treballat.  
Per al personal que treball a mitja jornada, les mensualitats extraordinàries es pagaran proporcionalment a la jornada realitzada.  
Es podrà accedir que el sindicat avance fins a dues pagues extra a qualsevol treballador que ho sol·licite, i es pagaran al seu dia les diferències que es produïren per augments posteriors.  
Article 20. Hores extraordinàries  
Queda expressament prohibida la realització d'hores extraordinàries. Excepcionalment, si per necessitats urgents i inajornables del treball calguera la seua realització, es compensaran amb descans incrementat amb el 75%  
Article 21. Complement de ILT  
El treballador/a durant els períodes de ILT, qualsevol que siga la seua causa percebrà el 100% del salari des del primer dia de la baixa.  
Article 22. Increment salarial  
L'increment salarial per a l'any 1993, amb efectes de primer de gener, per als treballadors afectats per aquest conveni col·lectiu, serà la mitjana del que s'haurà aconseguit en els convenis col·lectius firmats del PV, durant el primer semestre de 1993. L'esmentat increment es fixa en un 6,4%.  
L'esmentat increment s'aplicarà i es concretarà en la taula salarial que figura com a annex a aquest conveni.  
Els endarreriments que es pogueren generar seran abonats quan es firmarà aquest conveni.  
S'incrementarà a compte del conveni i d'acord amb una estimació adequada i aproximativa a l?increment anual previst, un percentatge des de l'1 de gener de cada any.  
Article 23. Clàusula de revisió salarial  
S'efectuarà una revisió salarial si el 31 de desembre de 1993 la inflació supera el 5%, equivalent a l?excés de l?esmentat percentatge, que s'abonarà amb efectes retroactius des de l'1 de gener.  
Article 24. Bestretes  
Es podrà sol·licitar bestretes a compte del salari mensual per un valor de fins al 75% del salari net que cal percebre.  
Article 25. Dietes i desplaçaments  
Els treballadors que per necessitats organitzatives o sindicals i que per acord de l'organisme de direcció del qual depenen, hagen de desplaçar-se a poblacions distintes d'on tenen el seu centre de treball, rebran com a compensació les dietes que es relacionen en aquest conveni.  
Els viatges d'anada i tornada correran a càrrec de l'organisme del qual es depenga, el qual abonarà en cas de fer-se el viatge en cotxe particular, el quilometratge a raó de l'esmentada quantitat fixada en l'esmentat annex, i si es viatja en transport públic, s'abonarà l'import dels bitllets.  
Article 26. Ajuda familiar i borsa d'estudis  
En substitució de l'art. 29 de l'acord laboral de 1987, es constitueix un fons dotat amb la mateixa quantia de l?esmentat article per destinar-lo a beques d'estudis i ajudes familiars; l?esmentat fons s'incrementarà cada any amb els mateixos percentatges de l?increment salarial.  
Per a la distribució d'aquestes ajudes es crearà una comissió composta per representants de la comissió executiva i del comitè intercentres.  
Es destinarà aproximadament la meitat d'aquest fons per al pagament de beques d'estudi d'ensenyament primari, ensenyament secundari, formació professional, BUP, i estudis mitjans i superiors, tot estabulant-hi preferències segons ingressos familiars i declarant aquest beques incompatibles amb qualssevol altres d'anàloga finalitat. Aquestes beques assolirien els treballadors afectats per aquest conveni col·lectiu, els seus fills, cònjuge o company/a de fet.  
L'altra meitat es destinarà a sufragar les despeses ocasionades a les mateixes persones definides en el paràgraf anterior, amb motiu d'ulleres graduades, pròtesis dentals, obturacions i anàlegs, no assolits per la Seguretat Social, en quanties concretades anticipadament i iguals per a tots.  
Article 27. Préstecs.  
El treballador que preste serveis amb més d'un any d'antiguitat en el sindicat, podrà demanar un préstec de fins a tres mensualitats, a tornar en un any a partir de la seua concessió i sense interessos, a raó una quantitat fixa mensual.  
La concessió d'aquests préstecs estarà subjecta a les disponibilitats del sindicat.  
No es podrà sol·licitar un nou préstec fins a la liquidació del préstec anterior.  
CAPITOL V   
Faltes i sancions  
Article 28. Faltes i sancions  
Les faltes es classificaran atenent la seua importància i reincidència en lleus, greus i molt greus.  
- Seran faltes lleus:  
1. Tres faltes de no recuperació d'horari durant tres mesos.  
2. La no comunicació amb antelació de la falta al treball si no es comprova la impossibilitat de fer-ho.  
3. Faltar al treball un dia al mes sense causa justificada.  
Seran faltes greus:  
1. Cinc faltes de no recuperació d'horari durant tres mesos.  
2. Faltar dos dies al treball en un mes sense justificació.  
3. La simulació de malaltia o d'accident.  
4. La negligència en el treball quan es cause perjudici greu.  
5. L'abandonament del lloc de treball sense causa justificada.  
Seran faltes molt greus:  
1. Faltar al treball més de dos dies al mes sense causa justificada.  
2. Set faltes de no recuperació d'horari durant tres meses.  
3. El furt i el robatori tant als altres treballadors com a CC OO com a qualsevol persona.  
4. Les ofenses verbals o físiques de naturalesa sexual o de qualsevol altra naturalesa exercits sobre qualsevol treballador o quan aquestes ofenses siguen exercides des de posicions de superioritat jeràrquica, es consideraran, a més de com a falta molt greu, com a abús d'autoritat, sancionable amb la inhabilitació per a l?exercici de funcions de comandament o de càrrecs de responsabilitat.  
5. Enfrontament físic entre companys o agressió física.  
Acumulació de faltes:  
Dins d'un període de dos mesos consecutius, dues faltes lleus constitueixen una greu i dues greus constitueixen una molt greu.  
Les sancions.  
Podran ser les següents:  
Faltes lleus: amonestació verbal o per escrit.  
Faltes greus: suspensió de sou i feina d'un a cinc dies.  
Faltes molt greus: pèrdua temporal o definitiva de la categoria professional, suspensió de son i feina d'onze dies a dos mesos, acomiadament.  
La prescripció de les faltes serà la següent: faltes lleus, deu dies, faltes greus, vint dies, i faltes molt greus seixanta dies, a partir del fet causant.  
Article 29. Procediment sancionador  
En tot cas en faltes greus i molt greus s'exigirà per procedir a la imposició de qualsevol tipus de sanció la incoació d'un expedient disciplinari.  
La incoació de l'expedient s'haurà de comunicar, per escrit simultàniament, a l?interessat i a la representació dels treballadors, la qual podrà intervenir en totes les proves que es realitzen per aclarir els fets suposadament comesos.   
Coneguda la falta per la direcció del sindicat, s'obrirà procediment contradictori de les parts implicades, amb plec de càrrec a l?interessat, el qual podrà, en el termini de cinc dies hàbils, impugnar-lo mitjançant un plec de descàrrec.  
Transcorregut un termini de vint dies des de la notificació del plec de càrrecs, si no ha estat imposada la sanció, s'anul·larà la possibilitat de fer-ho i no constarà en l?expedient personal de l'afectat.  
Dins dels terminis anteriors indicats, la direcció del sindicat trametrà al comitè d'empresa l?expedient contradictori i aquesta estarà obligada a emetre'n l?informe corresponent.  
La duració de l?esmentat expedient no es podrà prolongar més enllà de quinze dies des que va ser comunicat a l?interessat i als seus representants.  
La representació dels treballadors emetrà un informe per escrit en un termini de tres dies, que serà preceptiu i previ a la imposició de la sanció.  
L'incompliment de qualsevol dels requisits esmentats motivarà la nul·litat de ple dret de la sanció imposada.  
CAPITOL VI   
Drets sindicals - Reunions i assemblees  
Article 30. Drets sindicals  
Els companys que treballen en l?estructura organitzativa de la Confederació Sindical CC OO del PV, tenen uns drets específics, a més dels que ja estan establerts legalment:  
1. Del comitè d'empresa.  
a) D'informació relativa a l'activitat i gestió del sindicat en tots els seus àmbits, per a això tindrà accés al compte de resultats, al balanç i a la memòria. Així mateix, se'ls facilitarà una còpia dels pressupostos i balanços del sindicat.  
Els membres de cada comitè d'empresa disposaran cada, u de 20 hores mensuals en còmput anual, i podran transferir i acumular totes o part de les seues hores sindicals retribuïdes en favor d'un o d'alguns dels seus membres.  
b) De representació: quan el comitè d'empresa o algun dels seus membres tinguera necessitat de desplaçar-se a alguna localitat per a reunions de la comissió negociadora del conveni o de les altres comissions que s'hi regulen, sempre mitjançant convocatòria, les despeses de desplaçament seran a càrrec del sindicat.  
c) De participació a través dels seus representants en totes les comissions i funcions previstes en aquest conveni.  
2. Dels treballadors.  
a) Coneixeran a través dels seus representants els pressupostos i balanços del sindicat.  
b) Participació en les activitats sindicals i culturals del sindicat.  
c) Disposaran de 12 hores anuals retribuïdes per assistir a assemblees i reunions que siguen convocades pels representants dels treballadors.  
Article 31. Comitè intercentres  
Estarà format per 7 membres designats d'entre els components dels distints comitès d'empresa provincials, d'acord amb la següent promoció:  
- 2 membres d'Alacant.  
- 4 membres de València.  
- 1 membre de Castelló.  
Funcions:  
Tindran les mateixes que els distints comitès d'empresa, quant a qüestions que superen l?àmbit provincial. Negociaran el conveni interprovincial.  
CAPITOL VII  
Seguretat i higiene i salut laboral   
Prestacions socials i assistencials  
Article 32. Salut laboral  
Es crearà una comissió paritària composta per tres membres de la comissió executiva i altres tres membres del comitè amb les funcions i els drets que a continuació es detallen:  
Inspeccionar els llocs de treball i requerir a aquest efecte les opinions i observacions dels treballadors.  
A conèixer i a controlar col·legiadament les activitats dels serveis de prevenció amb què compta el sindicat.  
Els serveis de prevenció estaran dotats de dos instruments o requisits:  
a) Registre de dades ambientals.  
b) Registre de dades sanitàries.  
Els representants dels treballadors tindran accés a aquests requisits:  
A formar i a informar als treballadors en hores de treball.  
A la investigació autònoma de qüestions relacionades amb la salut laboral mitjançant inspeccions de llocs de treball, enquestes i altres mitjans anàlegs.  
Dret d'assessorament tècnic en matèria de salut laboral mitjançant consulta amb experts. El sindicat facilitarà als esmentats assessors la col·laboració necessària.  
A ser consultats abans de al introducció de noves tecnologies, modificació dels processos productius i, en general, sobre totes aquelles mesures que puguen afectar la salut i seguretat, tant directa com indirecta.  
Una vegada emesa l?opinió majoritària dels representants dels treballadors, el sindicat estarà obligat a notificar per escrit les seues raons en cas de no assumir l?opinió expressada.  
A proposar al sindicat totes les iniciatives que consideren pertinents per millorar les condicions de treball.  
L'àmbit de competències de la comissió de salut laboral serà ampliat a tots els factors presents en el centre de treball que puguen afectar la seua salut, ja siga immediatament o en el futur; entre ells els aspectes lligats a l'organització del treball: horari, treball, mètode de treball, etc.  
La representació dels treballadors en el comitè de salut laboral serà delegada pel comitè intercentres.  
Les decisions de la comissió de salut laboral es, prendran per majoria simple i seran de caràcter vinculant per a les parts i establir terminis per a la seua execució.  
Drets dels treballadors:  
A conèixer de forma detallada i concreta els riscs a què estan exposats en el seu centre de treball, així com les avaluacions d'aquest risc i les mesures preventives per evitar-los.  
A paralitzar el seu treball, si considera que es troba exposat a un risc greu i a no retornar al seu lloc fins que no haurà estat eliminat.  
A una vigilància de la salut dirigida, a detectar precoçment possibles danys originats per riscs a què estiga exposat.  
A participar amb els seus representants o en absència d'aquests en totes les mesures que puguen promoure la salut, la seguretat en el treball.  
Article 33. Reconeixement mèdic  
El sindicat haurà de trametre a tots els treballadors a un reconeixement mèdic anual. L'esmentat reconeixement serà obligatori per al sindicat i voluntari per al treballador.  
El reconeixement mèdic anual serà el concertat pel sindicat a través de la seua mutualitat i consistirà en les següents proves:  
Analítica bàsica: incloent-hi Citologia.  
Exploracions:  
1. Exploració general amb auscultació cardíaca i pulmonar i presa de tensió arterial.  
2. Oftalmologia, agudesa visual, tensió ocular i fons de l?ull.  
3. Oto-rino-laringologia, audiometria, otoscòpia i laringoscòpia.  
4. Exploració funcional respiratòria.  
S'hi faran proves específiques i adaptades als factors de risc del lloc de treball.  
Article 34. Pèrdua o disminució d'aptitud o capacitat laboral  
Quan el treballador haurà d'exercir un lloc de treball d'inferior categoria per raó d'incapacitat laboral parcial, produïda per accident de treball, l?empresa continuarà pagant-li el sou de la seua categoria anterior.  
Article 35. Canvi de lloc de treball per raó de salut.  
L'empresa canviarà de lloc de treball, tot respectant la mateixa categoria professional, a aquells treballadors que acrediten que el seu lloc de treball els produeix perjudicis en la salut, incloent-hi l'embaràs.  
CLAUSULA ADDICIONAL  
El fons d'ajuda familiar i la borsa d'estudis regulats en l'art. 26 començarà a regir a partir de l'1 de gener de 1994. Les parts es comprometen fins aleshores a desenvolupar les normes per a la distribució de l'esmentat fons.  
Veure imatge